stanford-oval/wikipedia huggingface dataset:
Suomen Toverikuntien Liitto
Historia > Elvytys

Korean konfliktin kärjistyttyä alkuvuonna 1950 SKP alkoi Kominformin linjan mukaisesti korostaa sotaan valmistautumista. Puolue pyrki aktiivisesti yhteyksiin armeijassa vaikuttaneiden kanssa. Eronneita vasemmistoupseereita kehotettiin liittymään takaisin ja varusmiesten toivottiin jatkavan alalla. Tähän liittyen elvytettiin hiipunut toverikuntatyö ja STL:ään perustettiin uusia osastoja. Toverikunnat järjestivät muun muassa neuvostoliittolaisten sotaelokuvien näytöksiä varusmiehille. Kommunistien kielenkäytössä toverikuntatyöllä tarkoitettiin ennen kaikkea sotilastoimintaa ja tutkija Kimmo Rentola on kutsunut 1950-luvun alun liittoa ”sotilasjärjestön alkioksi”. Valtiollisen poliisin sotilastoimistoa aiemmin johtanut Eino Laakso oli keskeinen toverikuntatyön järjestäjä ja STL:n Uudenmaan piirin puheenjohtaja.
STL:n Turun toverikunta pyrki yhteyksiin puolustusvoimien kanssa huonolla menestyksellä. Turku oli kuitenkin 1950-luvulla yksi harvoista paikkakunnista, joilla toverikuntatyön elvytys onnistui ja toiminta oli aktiivista. STL:n 160:stä nimellisestä osastosta toimi aktiivisesti vain muutama.
STL lähetti edustajan SKDL:n neljänteen liittokokoukseen kesäkuussa 1955.
Vuonna 1959 toverikuntatyötä jatkamaan perustettiin Sodan- ja Fasisminvastainen Työ.
Sosiaalinen huoltotyö

STL jakoi 1940-luvulla Suomen Huolto -yhdistyksen avustuksia sodasta kärsineille. Rahaa jaettiin Huollon ehtojen mukaisesti metsäkaartilaisille ja poliittisista syistä vangituille tai heidän omaisilleen. Avustusta saattoi saada muun muassa asunnon rakentamiseen, maanhankintaan, kotieläinten ostoon tai ammatinharjoittamisen edistämiseen. Esimerkiksi joulukuussa 1948 STL sai tarkoitukseen 500 000 markkaa. Liitto sai yli sata ehdot täyttänyttä hakemusta, mutta avustusta voitiin osoittaa vain seitsemälletoista hakijalle.
STL:n ensiaputoiminta alkoi kesällä 1949 työväenliikkeen 50-vuotisjuhlien yhteydessä. Liiton järjestämät huoltotyöntekijät auttoivat muun muassa pahoinvoinnista kärsineitä. Työ laajeni syksyllä vasemmistojohtoisen lakkoliikkeen alettua. Yhteistyössä SNDL:n kanssa STL organisoi muun muassa 40-henkisen, yhdenmukaisin valkoisiin asuihin pukeutuneen, ensiapusiskojen ryhmän Kemin veritorstain jälkeen Helsingissä pidettyyn muistotilaisuuteen. Liittojen lakonaikainen huoltotyö käsitti myös sairaiden lakkolaisten avustamisen. Toimintaa varten perustettiin STL:n lääkintäjaosto, jonka jäsenet olivat saaneet alan koulutusta. Ensiapupäivystyksen lisäksi lääkintäsisaret tekivät kotikäyntejä. Naisliiton osalta työ yhdistettiin työssäkäyville perheenäideille suunnattuun sosiaalihuoltoon..
Viranomaisten suhtautuminen

Vuonna 1949 perustetun Suojelupoliisin alkuvaiheen toimintaa leimasi alarmistinen kommunististen salahankkeiden pelko. Supo seurasi tarkoin kaikkia kansandemokraattisen liikkeen toimintoja kuten toverikuntia, joiden työ sittemmin osoittautui valtiollisen turvallisuuden kannalta jokseenkin merkityksettömäksi. Supo uskoi STL:n valmistelevan aseellista kapinaa eikä virastossa luotettu kentältä saatuihin tietoihin toiminnan lamaantumisesta. Etsivät olettivat tiedonpuutteen johtuvan toiminnan maanalaisesta luonteesta. Supo uskoi SKP:n onnistuneen myös armeijan soluttamisessa. Päättäjille, kuten presidentti Paasikivelle, esitettiin STL:n vaarallisuutta suhteettomasti korostaneita raportteja, joissa todisteina esiintyivät huhut ja yksittäisten kommunistien radikaalit puheet.
Organisaatio

Liiton päättävät elimet olivat edustajakokous ja liittoneuvosto. Ylin toimeenpaneva elin oli liittotoimikunta. Edustajakokous kokoontui kolmen vuoden välein ja liittoneuvosto vähintään kerran vuodessa. Liiton jäseniä olivat paikalliset Toverikunnat alueellisten piirijärjestöjen kautta. Liittokokousedustajat valittiin piireittäin (1/300 jäsentä).
Organisaatio > Puheenjohtajat

Niilo Johteinen 1945–194x
Akseli Salonen 194x–19xx
Organisaatio > Sihteerit

K. Siimes 1945–194x
Pentti Leväpuro 194x–19xx
Kirjallisuus

Kimmo Rentola: Niin kylmää että polttaa. Kommunistit, Kekkonen ja Kreml 1947–1958.  Otava, 1997.  ISBN 951-1-14497-9
Torsten ja Wanja Söderbergin palkinto

Torsten ja Wanja Söderbergin palkinto oli merkittävä pohjoismainen muotoilun ja taidekäsityön palkinto.
Palkinto perustettiin, jotta ”Röhsska museet voisi vuosittain jakaa palkinnon taidekäsityön ja taideteollisuuden edistämiseksi uutta luovasta ja merkittävästä teosta taideteollisuudessa ja muotoilussa”. Palkintosumma oli miljoona Ruotsin kruunua.
Palkinnon taustalla olivat Ragnar Söderbergin säätiö ja Torsten Söderbergin säätiö. Söderbergin veljeksillä oli muun muassa perheyritys Söderberg & Haak AB ja 1930-luvulla he perustivat nykyisen Ratos AB:n. Palkinto perustettiin 1992, ja se jaettiin vuosittain vuodesta 1994 Röhsska museetissa Göteborgissa muotoilijalle tai taidekäsityöläiselle, joka toimii Pohjoismaissa. Palkintosumman lisäksi palkittu voi asettaa töitään näytteille erityisnäyttelyyn Röhsska museetiin palkinnonjaon yhteydessä.
Palkinto jaettiin viimeisen kerran vuonna 2018. Palkinnon lakkauttamisesta päätettiin, sen jälkeen Torsten Söderbergin säätiön pitkäaikainen puheenjohtaja ja palkinnon puuhamies Tomas Söderberg oli kuollut vuoden 2019 alussa.
Palkitut

Palkitut:
1994 keraamikko Jane Reumert, Tanska
1995 korutaiteilija Liv Blåvarp, Norja
1996 teollinen muotoilija ym. Brita Flander, Suomi
1997 huonekalusuunnittelija Mats Theselius, Ruotsi
1998 tekstiilisuunnittelija Louise Sass, Tanska
1999 yksi muotoilusta kirjoittava kustakin viidestä Pohjoismaasta
2000 teollinen muotoilija Peter Opsvik, Norja
2001 teollinen muotoilija Björn Dahlström, Ruotsi
2002 graafinen muotoilija Hans-Christer Ericson, Ruotsi
2003 huonekalusuunnittelija Sigurdur Gústafsson, Islanti
2004 korusuunnittelija ym. Janna Syvänoja, Suomi
2005 konseptiauto Volvo YCC:n suunnitelleet yhdeksän muotoilijaa
2006 teollinen muotoilija Ole Jensen, Tanska
2007 muotoilijaryhmä Norway Says, Norja
2008 muotisuunnittelija  Steinunn Sigurdadóttir, Islanti
2009 teollinen muotoilija Harri Koskinen, Suomi
2010 muotoiluryhmä Front, Ruotsi (Sofia Lagerkvist, Charlotte von der Lancken ja  Anna Lindgren)
2011 muotisuunnittelija Henrik Vibskov, Tanska
2012 kultaseppä Sigurd Bronger, Norja
2013 graafinen suunnittelija Hjalti Karlsson, Yhdysvallat (islantilainen)
2014 vaatesuunnittelija Ann-Sofie Back, Ruotsi
2015 muotoilija Ilkka Suppanen, Suomi
2016 tekstiilisuunittelija Margarethe Odgaard, Tanska
2017 valaisin- ja huonekalusuunnittelija Daniel Rybakken, Norja
2018 muotoilija ja taiteilija Brynjar Sigurðarson, Islanti
Aiheesta muualla

Ragnar Söderbergin säätiön verkkosivu (Arkistoitu – Internet Archive)
Torsten Söderbergin säätiön verkkosivu
Torsten ja Wanja Söderbergin palkinnon verkkosivu (Arkistoitu – Internet Archive)
Laskentatoimen tietojärjestelmä

Laskentatoimen tietojärjestelmä (engl. Accounting Information System AIS) on yrityksissä ja muissa talousyksiköissä käytettävä taloudenohjauksen tietojärjestelmä, joka kokoaa, tallentaa ja varastoi talousyksikön toimintaa kuvaavia arvo- ja määrälukuja ja tuottaa tietojen perusteella laskelmia ja analyyseja, joiden tarkoituksena on auttaa talousyksikön johtoa, rahoittajia ja muita sidosryhmiä sen toimintaa koskevissa päätöksissä.
Laskentatoimen tietojärjestelmät ovat kehittyneet automaattisen tietojenkäsittelyn kehityksen myötä manuaalisesti hoidetusta kirjanpidosta atk:lla toimiviksi integroiduiksi tietojärjestelmiksi, jotka kirjanpidon lisäksi sisältävät tavallisesti tulosyksikkö- ja sisäisen laskennan, kustannuslaskennan ja hinnoittelun sekä taloussuunnittelun, investointisuunnittelun ja kassanhallinnan osajärjestelmät. Tietojärjestelmät myös keräävät tietoa yrityksen muista tietojärjestelmistä, kuten tuotannon, markkinoinnin, materiaalitoimen ja henkilöstöhallinnon tietojärjestelmistä.
Laskentatoimen tietojärjestelmä on osa johdon tietojärjestelmää (Management Information System MIS). Organisaation operatiivinen johto tarvitsee monenlaista tietoa päätöksentekoa varten suunnitellessaan ja ohjatessaan toimintaa. Laskentatoimen tietojärjestelmä tuottaa tietoa organisaation taloudesta. Muita keskeisiä johdon tietojärjestelmän tiedon lähteitä ovat edellä mainitut tuotannon, markkinoinnin, materiaalitoimen ja henkilöstöhallinnon tietojärjestelmät. Laskentatoimen tietojärjestelmä voi myös sisältyä osana toiminnanohjausjärjestelmään (ERP-järjestelmä). Toiminnanohjausjärjestelmä on johdon tietojärjestelmä, jossa yrityksen eri toimintojen osajärjestelmät on integroitu moduulirakenteella yhdeksi tietojärjestelmäksi.
Laskentatoimen tietojärjestelmän rakenne ja toiminta

Laskentatoimen tietojärjestelmä on tiedoista, tietoja käsittelevistä ihmisistä, tietojenkäsittelylaitteista, ohjelmistoista, tietojen käsittelysäännöistä ja järjestelmän sisäisestä valvonnasta koostuva tietojärjestelmä.
Laskentatoimen tietojärjestelmän rakenne ja toiminta > Tietojenkäsittelyn järjestelmä

Laskentatoimen tietojärjestelmässä on tietokantarakenne tietojen tallentamiseksi ja strukturoitu kyselykieli (SQL) tietokannassa olevien tietojen käsittelemiseksi ja noutamiseksi raportointitarkoituksia varten. Järjestelmässä on erilaisia syöttöruutuja erilaisille tiedoille ja erityyppisille järjestelmän käyttäjille tietojen syöttämiseksi järjestelmään ja vastaavasti erilaisia ​​näyttö- ja tulostusmuotoja eri käyttäjille ja eri tyyppisille tiedoille. Järjestelmän käsittelemät tiedot ovat organisaation toiminnan kannalta olennaisia taloudellisia tietoja, kuten kirjanpidon liiketapahtumia, kustannuslaskennan kustannuksia ja suoritteita tai taloussuunnittelun suunnitelmalukuja.
Laskentatoimen tietojärjestelmä tuottaa informaatiota sekä yrityksen ulkoista laskentatointa että sisäistä eli johdon laskentatointa varten. Kirjanpidossa ulkoisen laskentatoimen tietojen käsittelysäännöt perustuvat kirjanpidon yleisiin periaatteisiin. Sisäisen laskentatoimen tietojen käsittelysäännöt ovat organisaation itsensä määrittelemät tai ne perustuvat tietojärjestelmässä valmiiksi määriteltyihin esim. kustannuslaskennan yleisiin käytäntöihin.
Yleisiä tiedoille asetettavia vaatimuksia, jotka tekevät tiedosta tietojärjestelmässä hyödyllisiä, ovat: tietojen merkityksellisyys, luotettavuus, todennettavuus, täydellisyys, oikea-aikaisuus, ymmärrettävyys ja tietojen saannin esteettömyys.
Laskentatoimen tietojärjestelmän rakenne ja toiminta > Tietojärjestelmän käyttäjät

Laskentatoimen tietojärjestelmän käyttäjät voidaan jakaa kahteen ryhmään:
Tietojärjestelmän käyttöön perehtyneet asiantuntijat, kuten kirjanpitäjät, kustannuslaskennan asiantuntijat ja taloussuunnittelijat.
Tietojärjestelmän tietoja hyödyntävät käyttäjät.
Tietojärjestelmän asiantuntijakäyttäjät paitsi tuottavat tietojärjestelmän avulla tietoja, vastaavat myös niiden laadulle asetettavista vaatimuksista ja saattavat tiedot niiden käyttöön, joilla on oikeus niiden hyödyntämiseen. Tietojärjestelmän tietoja hyödyntävistä käyttäjistä merkittävin ryhmä on organisaation johtohenkilöt organisaation eri tasoilla. Laskentatoimen tietoja voivat käyttää myös esimerkiksi tilintarkastajat, sisäiset tarkastajat, konsultit, yritysanalyytikot ja vero- ja muut viranomaiset.
Laskentatoimen tietojärjestelmän rakenne ja toiminta > Tietojärjestelmän sisäinen valvonta

Laskentatoimen tietojärjestelmän sisäisessä valvonnassa on kysymys toimenpiteistä, joilla järjestelmään sisältyvät tietosuojan alaiset ja salassa pidettävät tiedot kuten henkilötunnukset, palkka- ja henkilötiedot, asiakastiedot ja yrityksen taloutta koskevat tiedot suojataan tietojen luvattomalta käytöltä. Salasanoilla tai muilla tunnisteilla käyttäjien pääsy rajataan vain kunkin käyttäjän tarvitsemiin tietojärjestelmän osiin. Käyttäjien kirjautumista ja tietojärjestelmän käyttöä valvotaan lokitiedoin. Tietojärjestelmä suojataan sekä organisaation sisältä että ulkoa tulevilta tietokoneviruksilta ja hakkereilta.
Laskentatoimen tietojärjestelmän rakenne ja toiminta > Laskentatoimen tietojärjestelmien ohjelmistot

Ennen tietokoneita laskentatoimen tietojärjestelmät olivat manuaalisia paperille tehtyihin merkintöihin perustuvia tietojärjestelmiä. Nykyisin tietojärjestelmät toteutetaan yrityksissä ja muissa talousyksiköissä lähes poikkeuksetta tietokoneohjelmilla. Ohjelmistoratkaisuja, joihin sisältyvät moduuleina laskentatoimen tietojärjestelmän eri osaohjelmistot, toimittavat mm. Oracle, SAP, Sage Group ja Microsoft.
Laskentatoimen tietojärjestelmän hyödyt

Laskentatoimen tietojärjestelmän merkittävimmät hyödyt tulevat parantuneesta johdon päätöksenteosta organisaation taloutta koskevan laaja-alaisen, reaaliaikaisen, tarkan ja luotettavan tiedon ansiosta. Laskentatoimen tietojärjestelmä on myös kustannustehokas korvaamalla manuaalisen käsittelyn. Informaatioteknologian avulla voidaan ratkaista tietoturvaan liittyvät kysymykset.
Laskentatoimen tietojärjestelmän yhteinen tietokanta ja sen reaaliaikaiset tiedot ovat organisaation kaikkien osastojen ja henkilöiden käytössä, mikä mahdollistaa tietoon perustuvan toiminnan ja auttaa eri osastoja työskentelemään yhdessä.
Shibuyan rautatieasema

| Shibuyan rautatieasema |
| --- | --- |

Perustiedot
Paikkakunta:  Shibuya, Tokio
Valtio:  Japani
Avattu:  1885
Liikenne
Käyttäjiä:  2,4 miljoonaa päivässä
Shibuyan rautatieasema (jap. 渋谷駅, Shibuya-eki) on Tokion Shibuyan alueella sijaitseva rautatieasema. Rautatieasemalla toimii JR East, Keiō-rautatiet, Tōkyū-rautatiet ja Tōkyō metro. Rautatieasemaa käyttää päivittäin yli 2,4 miljoonaa ihmistä.
Käännös suomeksi
Työväenpuolue (Skotlanti)

| Työväenpuolue |
| --- | --- |
Perustettu:  1994
Skotlannin parlamentti:  22 / 129
Britannian alahuone:  1 / 59
Kotisivu:  scottishlabour.org.uk
Infobox OKVirheellinen NIMI-arvo: 
Työväenpuolue on yksi Skotlannissa toimivista puolueista. Puolueella on Skotlannin parlamentissa 22 paikkaa. Yhdistyneen kuningaskunnan alahuoneessa puolueella on yksi paikka.
Nemo Asumalahti

| Henkilötiedot |
| --- | --- | --- | --- |
Koko nimi: Nemo Asumalahti
Syntymäaika: 29. toukokuuta 2002 (ikä 22)
Syntymäpaikka: Ikaalinen, Suomi 
Pelipaikka: Laita/Pivot
Pituus: 188
Seura
Seura:  Futsal Mad Max
Junioriseurat
: Ylöjärven Ilves
Seurat
| Vuodet | Seura | O | (M) |
| 2020– | Futsal Mad Max | 3 | (0) |
 Seurajoukkueuran tilastot kattavat vain kansalliset sarjat, päivitetty 22. heinäkuuta 2021.
Nemo Asumalahti (s. 29. toukokuuta 2002) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelipaikaltaan Asumalahti on laita/pivot. Nemo työskentelee kotimaisella Elisalla.lähde?
Ludvig III (keisari)

| Ludvig III |
| --- | --- |
 
Rooman keisari
Valtakausi:  901–905
Edeltäjä:  Arnulf
Seuraaja:  Berengar I
Italian kuningas
Valtakausi:  900–905
Edeltäjä:  Arnulf
Seuraaja:  Berengar I

Syntynyt:  n. 880 Provence
Kuollut:  5. kesäkuuta 928 Vienne, Provence
Puoliso:  Anna Adelheid
Lapset:  Kaarle Konstantinus
Suku:  Bosonidit
Isä:  Provencen Boso
Äiti:  Italian Ermengard
Ludvig III eli Ludvig Sokea (n. 880 – 5. kesäkuuta 928) oli lyhyen aikaa Italian kuningas 900–905 ja paavi Benedictus IV:n kruunaama Pyhän saksalais-roomalaisen  keisarikunnan keisari 901–905. Hän joutui luopumaan kummastakin asemasta vuonna 905.
Ludvig sokaistiin epäonnistuneen hyökkäyksen jälkeen vuonna 905, mistä tulee hänen lisänimensä Sokea.lähde?
Ludvig oli naimisissa Bysantin keisarin Leo VI:n tyttären Annan kanssa.
Palermo Football Club

Palermo Football Club on Italian toiseksi korkeimmalla sarjatasolla Serie B:ssä kaudella 2024–2025 pelaava palermolainen jalkapalloseura.
Seuran lempinimiä ovat mm. Rosanero (Pinkkimustat) ja Aquile (Kotkat). Kotiottelunsa se pelaa Favorinon kaupunginosassa sijaitsevalla vuonna 1932 valmistuneella Stadio Renzo Barberalla. Myös Palermon vierasotteluissa käy hyvin paljon kannattajia, sillä useat eri puolilla Italiaa asuvat sisilialaiset kannattavat seuraa.
Historia

Palermon edeltäjä on vuonna 1900 perustettu Anglo-Palermitan Athletic and Foot-Ball Club. Seuran perustamisvuodesta on ollut hieman kiistaa. On väitetty, että seura olisi perustettu jo vuonna 1898, mutta seuran ensimmäinen tiedossa oleva jalkapallo-ottelu pelattiin joulukuussa vuonna 1900. Vuonna 1907 seura muutti nimekseen Palermo Foot-Ball Club ja samalla otettiin käyttöön yhä käytössä olevat värit pinkki ja musta. Seuran nimi sen sijaan on muuttunut vuosien varrella eri syistä toistuvasti. Kauden 1985–1986 päätteeksi seura ajautui talousvaikeuksiin ja erotettiin liigasta. Palermo oli yhden vuoden kokonaan ilman jalkapallojoukkuetta, kunnes vuonna 1987 seuraaja Unione Sportiva Palermo perustettiin.
US Città di Palermo nousi Italian pääsarjaan Serie A:han kaudeksi 2004–2005, mikä oli ensimmäinen kerta millekään palermolaisjoukkueelle sitten vuoden 1973. Seura sijoittui heti tulokaskaudellaan kuudenneksi ja pääsi UEFA Cupiin kaudeksi 2005–2006, jossa se selvisi 16 parhaan joukkoon mutta putosi ennen puolivälieriä FC Schalke 04:lle. Kauden 2005–2006 päätteeksi seura sijoittui Serie A:ssa kahdeksanneksi, mutta Italian jalkapalloskandaalin vuoksi sen sijoitus nousikin viidenneksi ja se pääsi jälleen UEFA cupiin, jossa se ei päässyt jatkoon alkulohkostaan. Myös kausilla 2006–2007 ja 2009–2010 Palermo sijoittui Serie A:ssa viidenneksi, mutta keväällä 2013 se putosi sarjasta. UEFA Cupissa ja sen seuraajaksi perustetussa Eurooppa-liigassa Palermo jäi kaudella 2010–2011 alkulohkoonsa ja karsiutui kausilla 2007–2008 ja 2011–2012 jo ennen alkulohkovaihetta.
Seura putosi pääsarjasta vuonna 2017 ja ajautui jälleen pahoihin talousvaikeuksiin. Vakavien taloudellisten väärinkäytösten vuoksi Palermo tuomittiin putoamaan edelleen kolmannelle sarjatasolle vuonna 2019, seura valitti tuomiosta minkä seurauksena sitä kovennettiin vielä lisää ja kaudella 2019–2020 uudelleenperustettu seura Palermo Società Sportiva Dilettantistica joutui lopulta pelaamaan ammattilaissarjojen ulkopuolella neljännellä sarjatasolla Serie D:ssa. Noustuaan jo ensimmäisellä kaudellaan lohkovoittajana kolmannelle sarjatasolle uusioseura otti vuonna 2020 nimekseen edeltäjiensä historiaa mukaillen Palermo Football Club.
Värit ja tunnus

}}
Palermon alkuperäinen puna-sininen peliasu, käytössä 1900-1907.
Seuran perustamisesta vuonna 1900 alkaen seura käytti väreinään punaista ja sinistä. Vuodesta 1907 lähtien seura otti käyttöön aikanaan epätavalliset värit, pinkin ja mustan. Kyseisistä väreistä tunnettu Palermo on käyttänyt näitä värejä aina tähän päivään asti. Vuodesta 1932 lähtien seura on käyttänyt tunnuksenaan myös kotkaa, joka on osa Palermon vaakunaa.
Värit ja tunnus > Seuran käyttämiä tunnuksia

Alkuperäinen tunnus vuosilta 1907-1921
Tunnus vuosilta 1921-1924
Tunnus vuosilta 1924-1935
Tunnus vuosilta 1987-1991
Nykyinen joukkue

Palermo FC:n kokoonpano kaudella 2024-25.
Päivitetty 12. helmikuuta 2025.
Entisiä pelaajia

Marco Amelia
Federico Balzaretti
Andrea Barzagli
Andrea Caracciolo
Edinson Cavani
Fabio Grosso
Fabio Liverani
Fabrizio Miccoli
Antonio Nocerino
Javier Pastore
Claudio Ranieri
Héctor Scarone
Salvatore Sirigu
Lennart Skoglund
Luca Toni
Cristian Zaccardo
Aiheesta muualla

Seuran viralliset sivut (italiaksi)(englanniksi)
Serie B 2024–2025
Bari • Brescia • Carrarese • Catanzaro • Cesena • Cittadella • Cosenza • Cremonese • Frosinone • Juve Stabia •
Mantova • Modena • Palermo • Pisa • Reggiana • Salernitana • Sampdoria • Sassuolo • Spezia • Südtirol
Luettelo Serie B:n voittajista • Serie B:n maalikuninkaat
Tm

Tm tarkoittaa seuraavia:
TM, Turkmenistanin ISO 3166-1 -koodi
tulium, kemiallinen merkki Tm, alkuaine
terametri, tunnus Tm, pituuden yksikkö
LAM – Linhas Aéreas de Moçambique, IATA-koodi TM, lentoyhtiö
TM, teol. maist, teologian maisteri, ylempi korkeakoulututkinto
TM, Tekniikan Maailma, suomalainen aikakauslehti
TM, moottoripyörämerkki
TM, työministeriö, työvoimapolitiikkaa hoitava ministeriö
tavaramerkki, merkintä ™, tuotteen tunnus, jolla tuote erottuu muista vastaavista tuotteista
TM, transsendenttinen meditaatio, intialainen meditointimenetelmä
tm., tai muu, tai muuta, suomen kielen lyhenne
TM, Tokyo Marui, TM, airsoft-aseita valmistava yritys
TM, Trophy Manager, TM, jalkapallomanagerointipeli
TM, transverse magnetic (field), poikittainen magneettikenttä, sähkömagneettisen kentän etenemismoodi aaltoputkessa
Tm-galleria, Taidemaalariliiton galleria, näyttelytila Erottajankadulla Helsingissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tm”, voi hakea sivunnimihaulla, laajalla sivunnimihaulla tai tekstihaulla.
Pyramorphix

Ratkaistu Pyramorphix.
Sekoitettu Pyramorphix.
Pyramorphix, jota kutsutaan myös Pyramorphinxiksi, on tetraedrinen Rubikin kuution kaltainen pulmapeli. Kun Rubikin kuutio on ratkaistavissa korkeintaan 20 siirrolla, Pyramorphix on ratkaistavissa kahdeksalla siirrolla. Vaikka se näyttää Pyraminxin yksinkertaisemmalta versiolta, sillä on identtinen mekanismi Taskukuution mekanismin kanssa.
Kuvaus

Ensi silmäyksellä Pyramorphix näyttää olevan triviaali pulmapeli. Se muistuttaa Pyraminxia, ja sen ulkonäkö viittaisi siihen, että vain neljää kulmaa voitaisiin kääntää. Itse asiassa palapeli on erikoismuotoinen 2×2×2 kuutio. Neljä kuution kulmasta on muotoiltu uudelleen pyramideiksi ja muut neljä on muotoiltu kolmioiksi. Tuloksena on pulmapeli, joka muuttaa muotoa käännettäessä.
Pyramorphixin alkuperäinen nimi oli "Junior Pyraminx". Nimi muutettiin vastaamaan palapelin "muodonmuutos" -ominaisuutta, mikä teki siitä vähemmän esiintyvämmän kuin 2×2×2-kuutio. Nimessä esiintyvä sana "Junior" sai sen myös kuulostamaan vähemmän houkuttelevammalta aikuisille asiakkaille. Ainoa jäljellä oleva viite nimelle "Junior Pyraminx" on Uwe Mèffertin verkkosivustopohjaisessa ratkaisussa, jolla on edelleen otsikko "jpmsol.html".
Pulmapelin tarkoituksena on sekoittaa sen värejä ja muotoa ja palauttaa se sitten alkuperäiseen tilaansa, jolloin se on tetraedri, jossa on yksi väri sivua kohden.
Yhdistelmien määrä

Pulmapeli on saatavana joko tarroilla tai muovilaatoilla. Molemmilla on uurrettu ulkonäkö, mikä antaa näkyvän suunnan tasaisille kappaleilleselvennä. Pulmapelillä pystyy tekemään 3 674 160 eri yhdistelmää, joka on sama määrä kuin 2×2×2 kuutiolla.
Jos ei kuitenkaan olisi keinoja tunnistaa näiden kappaleiden suuntaa, yhdistelmien lukumäärä vähenisi. Olisi 8! tapaa järjestää palat jaettuna 24:llä keskikappaleiden puuttuminen huomioon otettuna, ja neljää pyramidikappaletta voitaisiin kiertää 34 tapaan.
Pyramorphixia voidaan kiertää kolmen akselin ympäri 90 ° kerrannaisina. Kulmat eivät voi pyöriä erikseen kuten Pyraminxillä. Pyramorphix pyörii tavalla, joka muuttaa keskikappaleiden sijainnin paitsi muiden keskikappaleiden myös kulmakappaleiden kanssa, mikä johtaa erilaisiin muotoihin.